Nr. înreg. 12 PDD/29.11.2024

**Termeni de referință**

**Pentru achiziția de *Servicii de consultanță privind procedura SEA de avizare a planului de management***

Prezentul document face parte integrantă din documentația de atribuire şi constituie ansamblul cerințelor pe baza cărora se elaborează propunerea tehnică şi financiară de către fiecare ofertant. Nerespectarea cerințelor minime va conduce la eliminarea ofertei ca fiind neconformă.

1. **Date de context**

În vederea implementării Proiectului: „Îmbunătățirea stării de conservare a speciilor şi habitatelor de interes conservativ din Parcul Național Cheile Nerei-Beușnița şi ariile naturale de interes comunitar şi naţional suprapuse prin revizuirea planului de management integrat” – SMIS 320811, ASOCIAȚIA WWF ROMÂNIA, partener în cadrul proiectului, dorește achiziționarea de servicii de consultanță privind procedura SEA de avizare a planului de management.

|  |  |
| --- | --- |
| Autoritate contractantă | ASOCIAȚIA WWF ROMÂNIA, Municipiul București, b-dul Tudor Vladimirescu nr. 29, cod poștal 050881, România |
| Titlul proiectului | Îmbunătăţirea stării de conservare a speciilor şi habitatelor de interes conservativ din Parcul Naţional Cheile Nerei-Beuşniţa şi ariile naturale de interes comunitar şi naţional suprapuse prin revizuirea planului de management integrat, cod SMIS 2021+ 320811 |
| Linia de finanțare | Programul Dezvoltare Durabilă (PDD) 2021-2027Prioritatea 2 - Protecţia mediului prin conservarea biodiversităţii, asigurarea calităţii aerului şi remediere a siturilor contaminate, Obiectivul specific: RSO2.7 Intensificarea acțiunilor de protecție și conservare a naturii, a biodiversității și a infrastructurii verzi, inclusiv în zonele urbane, precum și reducerea tuturor formelor de poluareAcțiunea 2.1 - Conservarea biodiversității pentru a îndeplini cerințele directivelor de mediuAcțiunea 2.4 - Continuarea proiectelor de biodiversitate etapizate din POIM în PDDApeluri: PDD/175 - Conservarea biodiversității pentru a îndeplini cerințele directivelor de mediu - Proiecte etapizate |
| Obiectul contractului | Servicii de consultanță privind procedura SEA de avizare a planului de management |
| COD CPV | 90711000-4 Evaluare a impactului asupra mediului, alta decât cea pentru construcții |
| Procedura de achiziție | Achiziție directă, derulată conform art. 7 alin. (5) si alin. (7) din Legea 98/2016  |
| Criteriul de atribuire | Prețul cel mai mic, cu respectarea condițiilor din termenii de referință |
| Valoarea estimată a contractului, fără TVA | Valoarea totală este de **48.900** lei. Din care valoarea pentru:* Cheltuieli de derulare a etapei de încadrare a planului conform HG 1076/2004 (obtinerea deciziei de încadrare) -taxe APM, Ananp- **1.000** lei
* Cheltuieli de derulare a etapei de definitivare a proiectului de plan şi de elaborare a raportului de mediu (obtinerea avizului de mediu) - taxe APM, ANANP- **1.000** lei.
* Cheltuieli de derulare a etapei de încadrare a planului conform HG 1076/2004 (obtinerea deciziei de încadrare) - Elaborare memoriu de prezentare a planului, efectuare revizuiri la plan, participare la sedinte, publicare anunturi- **29.000** lei
* Cheltuieli de derulare a etapei de definitivare a proiectului de plan şi de elaborare a raportului de mediu (obtinerea avizului de mediu) - elaborare raport de mediu, publicare anunturi, participare sedinte - **17.900** lei
 |

1. **Specificații tehnice pentru îndeplinirea contractului**

Prezentul contract are ca obiect achiziționarea serviciilor de consultanță privind procedura SEA de avizare a planului de management. Achiziţia va include realizarea următoarelor etape ale Procedurii de evaluare strategica a planurilor si programelor-SEA- conform HG 1076 din 2004,cu toate modificările și completările ulterioare:

1. Etapa de încadrare a planului în procedura de evaluare;

2. Etapa de definitivare a proiectului de plan PP şi de realizare a Raportului de mediu;

3. Etapa de analiză a calității raportului de mediu.

Achiziția vizează parcurgerea etapelor legale pentru avizarea și aprobarea Planului de management (inclusiv procedura SEA) de către subcontractant în numele titularului de proiect (R.N.P. ROMSILVA - ADMINISTRAŢIA PARCULUI NAŢIONAL CHEILE NEREI - BEUŞNIŢA RA) conform HOTĂRÂRII Nr. 1076 din 8 iulie 2004 privind stabilirea procedurii de realizare a evaluării de mediu pentru planuri şi programe.

Dacă este cazul, Contractantul va răspunde solicitărilor APM Caraș-Severin de completare a documentației în vederea derulării în bune condiții a procedurii.

Parcurgerea procedurii SEA are ca rezultat obținerea actului de reglementare emis de către APM Caraș-Severin pentru Planul de management integrat al Parcului Naţional Cheile Nerei - Beuşniţa şi al siturilor Natura 2000 ROSCI0031 Cheile Nerei - Beuşniţa şi ROSPA0020 Cheile Nerei - Beuşniţa (inclusiv rezervaţiile naturale care se suprapun), în vederea depunerii acestuia spre aprobare Ministerului Mediului, Apelor și Pădurilor.

1. **Detalii privind ofertantul și contractul**

Ofertantul va trebui să întocmească o ofertă tehnico-financiară în care să descrie serviciile oferite și care să fie defalcată pe etapele procedurii SEA, inclusiv financiar. Oferta financiară se va exprima în lei la valoarea fără TVA și va fi împărțită între etapele SEA (**1. Etapa de încadrare** a planului în procedura de evaluare și **2. Etapa de definitivare** a proiectului de plan PP şi de realizare a Raportului de mediu, inclusiv analiza calității raportului de mediu). Toate costurile care derivă din derularea procedurii (ex. costurile cu taxele obligatorii, costurile cu informările, anunţuri în mass-media, costuri cu participarea publicului la procesul de evaluare de mediu în cadrul procedurii de emitere a avizului de mediu pentru planuri sau programe și altele, și altele) sunt suportate de subcontractant și fac parte integrală din oferta depusă.

Valoarea ofertată pentru fiecare etapă nu trebuie să fie mai mare decât valoarea estimată per etapă, respectiv 29.000 lei fără TVA pentru Etapa 1-de încadrare și 17.900 lei fără TVA pentru etapele de definitivare a proiectului (2 și 3). Valoarea alocată taxelor aferente derulării procedurii se poate menționa atât ca un item separat cât și să fie inclusă în bugetul celor 2 etape.

Ofertantul trebuie să se regăsească pe Lista experților care elaborează studii de mediu, având un certificat valabil.

Ofertantul va trebui să anexeze ofertei următoarele documente:

* Copie după certificatul de atestare a persoanelor fizice și juridice care elaborează studii de mediu, valabil pentru RM (Raportul de Mediu).
* Certificat constatator de la ONRC (REGISTRUL COMERȚULUI) sau orice alt document similar- din care să reiasă obiectul activității care are legătură cu obiectul contractului.
* CUI-ul
* Declaratia privind conflictul de interese - anexa 1 la prezentul caiet de sarcini

 **Durata contractului**

Contractul intră în vigoare din momentul semnării acestuia și durează până la data de 31 decembrie 2024, cu posibilitatea de prelungire prin act adițional.

 **Termen de plată**

Plata serviciilor prestate se va realiza în baza facturilor fiscale emise de către prestator, în termen de maxim 30 de zile de la recepționarea acestora. Fiecare factură fiscală va fi însoțită, în mod obligatoriu, de procesul-verbal de recepție a serviciilor prestate în perioada de facturare. Plata se va efectua pentru serviciile efectiv prestate aferente etapei în care s-a ajuns, conform ofertei exprimate.

Oferta se depune până la data de 11.12.2024, inclusiv, prin e-mail la adresa wwf\_resita@wwf.ro sau cpadurean@wwf.ro sau prin depunere directă la sediul WWF România- biroul Reșița, Strada Furnalelor, nr. 12, Municipiul Reșița, jud. Caraș-Severin.

## Întocmit: Aprobat:

Cristina Curelea Carmen Pădurean

**Anexa 1- Declarația privind conflictul de interese**

DECLARAȚIE PRIVIND CONFLICTUL DE INTERESE

Subsemnatul(a).................................................. **[*se insereaza numele operatorului economic-persoana juridică*],** în calitate de ofertant/candidat/concurent la procedura de achiziție directă pentru achizitia de Servicii de consultanță privind procedura SEA de avizare a planului de management, cod CPV 90711000-4 la data de .............. [*se inserează data*], organizată de Asociația WWF România, în cadrul proiectului “ Îmbunătăţirea stării de conservare a speciilor şi habitatelor de interes conservativ din Parcul Naţional Cheile Nerei-Beuşniţa şi ariile naturale de interes comunitar şi naţional suprapuse prin revizuirea planului de management integrat, cod SMIS 2021+ 320811”, declar pe proprie răspundere că, sub sancțiunea excluderii Ofertantului din procedură și sub sancțiunile aplicate faptei de fals în acte publice că, în calitate de participant la această procedură nu mă aflu într-o situație de conflict de interese cu autoritatea contractantă ASOCIAȚIA WWF ROMÂNIA, asa cum este prevazut la art.59-60 din Legea 98/2016 privind achizițiile publice.

ART. 59. În sensul prezentei legi, prin conflict de interese se înţelege orice situaţie în care membrii personalului autorităţii contractante sau ai unui furnizor de servicii de achiziţie care acţionează în numele autorităţii contractante, care sunt implicaţi în desfăşurarea procedurii de atribuire sau care pot influenţa rezultatul acesteia au, în mod direct sau indirect, un interes financiar, economic sau un alt interes personal, care ar putea fi perceput ca element care compromite imparţialitatea ori independenţa lor în contextul procedurii de atribuire.

ART. 60. (1) Reprezintă situaţii potenţial generatoare de conflict de interese orice situaţii care ar putea duce la apariţia unui conflict de interese în sensul art. 59, cum ar fi următoarele, reglementate cu titlu exemplificativ:

a) participarea în procesul de verificare/evaluare a solicitărilor de participare/ofertelor a persoanelor care deţin părţi sociale, părţi de interes, acţiuni din capitalul subscris al unuia dintre ofertanţi/candidaţi, terţi susţinători sau subcontractanţi propuşi ori a persoanelor care fac parte din consiliul de administraţie/organul de conducere sau de supervizare a unuia dintre ofertanţi/candidaţi, terţi susţinători ori subcontractanţi propuşi;

b) participarea în procesul de verificare/evaluare a solicitărilor de participare/ofertelor a unei persoane care este soţ/soţie, rudă sau afin, până la gradul al doilea inclusiv, cu persoane care fac parte din consiliul de administraţie/organul de conducere sau de supervizare a unuia dintre ofertanţi/candidaţi, terţi susţinători ori subcontractanţi propuşi;

c) participarea în procesul de verificare/evaluare a solicitărilor de participare/ofertelor a unei persoane despre care se constată sau cu privire la care există indicii rezonabile/informaţii concrete că poate avea, direct ori indirect, un interes personal, financiar, economic sau de altă natură, ori se află într-o altă situaţie de natură să îi afecteze independenţa şi imparţialitatea pe parcursul procesului de evaluare;

d) situaţia în care ofertantul individual/ofertantul asociat/candidatul/subcontractantul propus/terţul susţinător are drept membri în cadrul consiliului de administraţie/organului de conducere sau de supervizare şi/sau are acţionari ori asociaţi semnificativi persoane care sunt soţ/soţie, rudă sau afin până la gradul al doilea inclusiv ori care se află în relaţii comerciale cu persoane cu funcţii de decizie în cadrul autorităţii contractante sau al furnizorului de servicii de achiziţie implicat în procedura de atribuire;

e) situaţia în care ofertantul/candidatul a nominalizat printre principalele persoane desemnate pentru executarea contractului persoane care sunt soţ/soţie, rudă sau afin până la gradul al doilea inclusiv ori care se află în relaţii comerciale cu persoane cu funcţii de decizie în cadrul autorităţii contractante sau al furnizorului de servicii de achiziţie implicat în procedura de atribuire.

(2) În sensul dispoziţiilor alin. (1) lit. d), prin acţionar sau asociat semnificativ se înţelege persoana care exercită drepturi aferente unor acţiuni care, cumulate, reprezintă cel puţin 10% din capitalul social sau îi conferă deţinătorului cel puţin 10% din totalul drepturilor de vot în adunarea generală.

Subsemnatul declar că informaţiile furnizate sunt complete şi corecte în fiecare detaliu şi înţeleg că autoritatea contractantă are dreptul de a solicita, în scopul verificării şi confirmării declaraţiilor, orice documente doveditoare de care dispun. Înţeleg că în cazul în care această declaraţie nu este conformă cu realitatea sunt pasibil de încălcarea prevederilor legislaţiei penale privind falsul în declaraţii.

Operator economic,

…………….

(semnatura autorizată)

Persoanele cu funcție de decizie și implementare din cadrul Asociației WWF România cu privire la organizarea, derularea și finalizarea procesului de achiziție a serviciilor de organizare de evenimente sunt: Elena Carmen Pădurean-manager proiect, Andreea Bădeț- responsabil fnanciar, Cristina Curelea- responsabil comunicare, Orieta Mihaela Hulea-director general.